Að þessu sinni langar FOS.IS til að hvetja stangaveiðifélög og hnýtingarhópa til að taka virkan þátt í átakinu . Einfaldasta leiðin er að nota s.k. hastag ( # ) til að merkja sitt innlegg ákveðnu félagi eða hópi . Þau félög eða hópar sem tök hafa á , gætu einnig staðið fyrir samkomu þar sem aðildarfélagar kæmu saman , hnýttu flugur eða nytu leiðsagnar og / eða fræðslu um fluguhnýtingar . Þeim félögum og hópum sem hug hafa á að koma slíkum samkomum á framfæri við meðlimi Febrúarflugna er bent á að senda okkur skilaboð með því að smella hérna eða á Fésbókarsíðu FOS . Árið 2014 stofnaði FOS.IS til viðburðar á Facebook þar sem lesendur vefsins voru hvattir til að birta myndir af þeim flugum sem þeir voru að hnýta í Febrúar . Undirtektir lesenda voru slíkar að árið á eftir var viðburðurinn opinn öllum og óx hann verulega að umfangi og ljóst varð að ótímabærar frásagnir af dalandi áhuga á fluguhnýtingum voru stórlega ýktar . Jafn og öruggur vöxtur hefur verið í þessu litla átaki frá þessum sokkabandsárum og nú er svo komið að hátt í 400 hnýtarar og áhugamenn um flugur og fluguhnýtingar eru í hópinum á Facebook , auk þeirra tæplega 2.000 fylgjenda sem eru að FOS.IS